QORTI TAL-MAĠISTRATI (GĦAWDEX) ĠURISDIZZJONI SUPERJURI SEZZJONI ĠENERALI MAĠISTRAT DOTTOR PAUL COPPINI LL.D. Illum it-Tlieta, 21 ta' Novembru 2017 Rikors Ġuramentat Numru: 60/2017 PC Enrich Joe u Cathleen Jane konjuġi Bellizzi D'Amato f'isimhom propju u f'isem u fl-interess ta' binhom minuri Jordan Bellizzi D'Amato Genovese Faenza vs Direttur tar-Reġistru Pubbliku Il-Qorti, Rat ir-Rikors Ġuramentat li permezz tiegħu l-atturi, wara li ppremettew: Illi minn relazzjoni intima bejn Cathleen Jane Bellizzi D'Amato, dak iż-żmien xebba Genovese Faenza u Enrich Joe Bellizzi D'Amato, nhar it-Tnejn (2) ta' Ġunju tas-sena elfejn u tmienja (2008) twieled il-minuri Jordan, u dan kif jirriżulta miċ-ċertifikat tat- twelid hawn anness u mmarkat bħala Dokument 'A'; Illi sussegwentement, u ċioe' nhar it-tmienja (8) ta' Lulju tas-sena elfejn u ħdax (2011), il-ġenituri tal-imsemmi minuri żżewġu, u dan kif jirriżulta mill-anness ċertifikat taż-żwieġ immarkat Dokument 'B'; Illi f'dan l-att taż-żwieġ bin-numru sitta u sebgtħin (76/2011), hemm iddikjarat illi l-mara ma għażlitx illi żżomm kunjom xbubitha maż-żwieġ, u allura mill-ġurnata taż-żwieġ hija ħadet biss kunjom ir-raġel, u ċioe' Bellizzi D'Amato; Paġna 1 minn 3 Illi għalkemm isem il-wild minuri ġie reġistrat bil-kunjom Cauchi Ciantar (u allura b'kunjom il-missier segwit minn dak tal-omm xebba, kif kienet dak iż- żmien), l-isem intier li dejjem użat għalih, u li għadha tuża' għalih il-familja tiegħu huwa proprju dak ta' Jordan Bellizzi D'Amato (u mhux ta' Jordan Bellizzi D'Amato Genovese Faenza); Illi għalhekk jissussistu raġunijiet validi, kif kontemplati fl-artikolu 253(2) tal- Kap. 16 tal-Liġijiet ta' Malta sabiex tintalab korrezzjoni fl-att tat-twelid tal- istess minuri; Illi l-atturi jafu b'dawn il-fatti personalment u jinsabu awtorizzati jagħmlu din id-dikjarazzjoni. Talab lill-konvenut jgħid għaliex m'għandhiex din il-Qorti: 1. Tordna t-tibdil fl-att tat-twelid ta' Jordan Bellizzi D'Amato Genovese Faenza, bin-numru mija u erbgħa u erbgħin (144) tas-sena elfejn u tmienja (2008), u liema ċertifikat jinsab hawn anness u mmarkat bħala Dokument 'A', billi fil-kolonna intestata Isem il-Wild jitneħħa l-kunjom Genovese Faenza sabiex b'hekk, stante ness familjari, isem il-wild jiġi jaqra bħala Jordan Bellizzi D'Amato u dan a tenur tal-artikolu 253(2) tal-Kap. 16 tal-Liġijiet ta' Malta. Bl-inġunzjoni tal-intimat minn issa għas-subizzjoni. Rat ir-Risposta Ġuramentata tad-Direttur tar-Reġistru Pubbliku li permezz tagħha eċċepixxa: 1. Illi l-esponenti mhux qiegħed jopponi għat-talba tar-rikorrenti u għalhekk qiegħda tirrimetti ruħha għas-salv ġudizzju ta' din l-Onorabbli Qorti; Illi nonostanti l-esponenti m'għandhiex tbati l-ispejjeż tal-istanti, peress li t-talba in kwistjoni mhuwiex attribwibbli għal xi għemil jew nuqqas ta' aġir da parti tal-esponenti; Salvi eċċezzjonijiet ulterjuri. Bl-ispejjeż kontra r-rikorrenti. Il-Qorti, għalhekk tiddeċidi l-kawża billi tilqa' t-talba u tordna t-tibdil fl-att tat- twelid ta' Jordan Bellizzi D'Amato Genovese Faenza, bin-numru mija u erbgħa u erbgħin (144) tas- sena elfejn u tmienja (2008), u liema ċertifikat jinsab anness mal-istess rikors ġuramentat, billi fil-kolonna intestata Isem il-Wild jitneħħa l-kunjom Cutajar Paġna 2 minn 3 sabiex b'hekk, stante ness familjari, isem il-wild jiġi jaqra bħala Jordan Bellizzi D'Amato u dan a tenur tal-artikolu 253(2) tal-Kap. 16 tal-Liġijiet ta' Malta. Fiċ-ċirkostanzi tal-każ, l-ispejjeż għandhom ikunu sopportati mill-atturi stess. (ft) Paul Gauci Hill (ft) Silvio Scuderi D/Reġistratur Vera serag Għar-Reġistratur 21.11.2017 – Sup60.2017 – Enrich Joe Bellizzi D'Amato pro et noe vs Direttur Reġistru Pubbliku 475 Paġna 3 minn 3